**Nagyveleg Község Önkormányzat**

**8065 Nagyveleg, Móri utca 2/A.**

ELŐTERJESZTÉS

állampolgári bejelentéssel kapcsolatos döntésekről

Tisztelt Képviselő-testület!

Richter Miklós állampolgári bejelentést tett Kosárszki József polgármesteri tevékenységével kapcsolatban. Kéri, hogy az alábbiak szerinti bejelentésével kapcsolatban tegyük meg a szükséges intézkedéseket:

* testvértelepülési megállapodás hiánya,
* „Nagyvelegi hagyományőrző disznóvágás” megrendezésével kapcsolatos hiányosságok,
* önkormányzati területen lévő fa kivágása,
* levéltitok megsértése.

HATÁROZAT TERVEZET

állampolgári bejelentéssel kapcsolatos döntésekről

Nagyveleg Község Önkormányzat Képviselő-testülete (a továbbiakban: önkormányzat) a polgármesteri feladatkör ellátásával kapcsolatban érkezett állampolgári bejelentést megvizsgálta és a következő döntéseket hozza:

1. A képviselő-testület a 68/2025. (V.27.) határozatával jóváhagyta az önkormányzat és a németországi Neuhaus am Inn településsel megkötésre került megállapodást.
2. A testvértelepülési kapcsolat szabályosságával kapcsolatban megállapítást nyert, hogy Nagyveleg Község Önkormányzat Képviselő-testületének a képviselő-testület

szervezeti és működési szabályzatáról szóló 8/2025. (VII.14.) önkormányzati rendeletében szabályozásra került az önkormányzat és a németországi Neuhaus am Inn település testvértelepülési kapcsolata.

1. A 2025. 03. 01-én megtartott, az önkormányzat rendezvénytervében szerepelő „Nagyvelegi hagyományőrző disznóvágás” rendezvénnyel kapcsolatban a képviselő-testület felhívja a polgármester figyelmét, hogy a jövőben legyen figyelemmel a rendezvények megtartására vonatkozó jogszabályok teljeskörű betartására, kiemelten a közegészségügyi és járványügyi szabályokra.
2. Az önkormányzat tulajdonában lévő területen történt fakivágással kapcsolatban a képviselő-testület megállapította, hogy anyagi kár nem érte az önkormányzatot, de a képviselő-testület felhívja a polgármester figyelmét, hogy a vonatkozó jogszabályokat és az önkormányzat beszerzési szabályzatát maradéktalanul tartsa be.
3. A képviselő-testület a polgármester levéltitok megsértésével kapcsolatos bejelentésre vonatkozóan felhívja a polgármester figyelmét az iratkezelési szabályok betartására, biztosítsa, hogy illetéktelen – harmadik személy – az érkezett levelek, küldemények tartalmáról információt ne szerezhessen, azokba betekintést ne kapjon.

A képviselő-testület felkéri a polgármestert, hogy a határozat végrehajtása érdekében szükséges intézkedéseket tegye meg.

Felelős: polgármester

Határidő: azonnal