***E L Ő T E R J E S Z T É S***

**a Velegi Öreghegy Turisztikai és Településfejlesztési Egyesület támogatására**

Képviselő-testületi ülés időpontja: 2025.09.02.

Az előterjesztést tárgyalja: Képviselő-testület

Előterjesztő: Kosárszki József polgármester

Jogszabályi háttér:

Nagyveleg Község Önkormányzata Képviselő-testületének a 2025. évi költségvetésről szóló 3/2025. (III. 6.) önkormányzati rendelete, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény.

**Tisztelt Képviselő-testület!**

A Velegi Öreghegy Turisztikai és Településfejlesztési Egyesület (a továbbiakban: Egyesület) településünk életének aktív résztvevője, rendezvényeink lebonyolításában is sokszor tevékenyen vesznek részt. Az Egyesület elnöke támogatási kérelemmel fordult a képviselő-testülethez, mely szerint az Egyesület működésének támogatására 50.000 Ft-ot igényel.

Nagyveleg Község Önkormányzat Képviselő-testületének a 2025. évi költségvetéséről szóló 3/2025. (III. 6.) önkormányzati rendelete közművelődési kormányzati funkcióra betervezett egyéb dologi kiadások rovat nettó 1.000.000 Ft előirányzatot tartalmaz, melyből eddig 661.961 Ft került felhasználásra.

Kérem a Tisztelt Képviselő-testületet az előterjesztés megvitatására.

Kosárszki József

polgármester

HATÁROZAT TERVEZET

**a Velegi Öreghegy Turisztikai és Településfejlesztési Egyesület támogatásáról**

Nagyveleg Község Önkormányzat Képviselő-testülete úgy döntött, hogy 50.000 Ft összeget biztosít a Velegi Öreghegy Turisztikai és Településfejlesztési Egyesület (a továbbiakban: Egyesület) támogatására a 2025. évi költségvetés közművelődés kormányzati funkció terhére.

A képviselő-testület felkéri a polgármestert, hogy a határozatról az Egyesületet értesítse, továbbá a végrehajtás érdekében szükséges egyéb intézkedéseket tegye meg és a melléklet szerint támogatási szerződést írja alá.

Felelős: Kosárszki József polgármester

Határidő: azonnal